Document ID: /roh_data/filtered/fineweb-2-filterrobots_roh.jsonl.gz/12090

La dumonda sche la Gronda Britannia duai restar en l'Uniun Europeica u sortir vegnia discutada dapertut, raquinta Anna Lee-Famos. E blers na sappien anc betg tge votar gievgia perquei ch'els hajan pers la fiduzia en ils politichers ed ils experts e sajan confus da tut las statisticas ed ils arguments pro e contra.
Blers han tema da perder lur identitad e lur autonomia cun restar en l'UE.
La fin finala saja quai ina dumonda dal cor u dal chau. Il cor veglia sortir da l'Uniun Europeica ed il chau veglia restar tar il status quo. Anna Lee-Famos, che returna adina puspè gugent a Tschlin, na va betg a votar. Ella haja il pass svizzer e mai vulì il pass britannic.